3. การประกอบธุรกิจของแต่ละสายผลิตภัณฑ์

ปัจจุบัน กลุ่มบริษัทมี 2 ธุรกิจหลัก ที่มีรายได้เกินกว่าร้อยละ 10 ของรายได้รวมตามงบการเงินสำหรับปีสิ้นสุดวันที่ 31 ธันวาคม 2544 ได้แก่ ธุรกิจเพลง และธุรกิจสื่อ โดยสามารถสรุปรายละเอียดการประกอบธุรกิจของแต่ละสายผลิตภัณฑ์ได้ดังนี้

ธุรกิจเพลง

3.1 ลักษณะผลิตภัณฑ์หรือบริการ

ในการดำเนินธุรกิจของกลุ่มธุรกิจเพลง ผลิตภัณฑ์ของบริษัทเริ่มตั้งแต่ขั้นตอนการแต่งเพลงจาก
ต้นสังกัด ผู้ทำเพลง หรือค่ายเพลง ผ่านการเรียบเรียงเสียงประสานจนเป็นผลงานเพลงที่สมบูรณ์มี
คุณภาพ พร้อมที่จะนำไปผลิตเป็นมาสเตอร์เทปที่สมบูรณ์แบบ เพื่อนำไปผลิตเป็น เทปเพลง ซีดี
วีซีดีและวีดีโอ เป็นลำดับถัดไป โดยในการสร้างสรรค์ผลงานเพลงของกลุ่มธุรกิจเพลง
สามารถแบ่งกลุ่ม ผู้ผลิตและสร้างสรรค์เพลงออกได้เป็น 2 กลุ่ม ได้แก่

- กลุ่มผู้ผลิตและสร้างสรรค์เพลงไทย มีการแบ่งความรับผิดชอบเป็นลักษณะของค่ายเพลง
โดยแบ่งออกเป็น 11 ค่าย ประกอบด้วย 9 ค่ายในสังกัดของบริษัท และอีก 2 ค่ายในสังกัดของ 2
บริษัทในเครือ ดังนี้

1) ในสังกัดของบริษัท มีจำนวน 9 ค่าย

1. Grammy Grand รับผิดชอบเพลงแนว Mainstream Pop (Teenage, Adult)

2. Grammy Gold รับผิดชอบเพลงแนว Thai Country, Oldies, Contemporary,
Projects

3. Grammy Big รับผิดชอบเพลงแนว Compilation, Karaoke, Remake (Remix)

4. Genie Record รับผิดชอบเพลงแนว Independent, Rock, Pop, Pop Rock

5. Encore รับผิดชอบเพลงแนว Mainstream (Pop)

6. Up G รับผิดชอบเพลงแนว Rock

7. RPG รับผิดชอบเพลงแนว Mainstream (Pop)

8. Green Beens รับผิดชอบเพลงแนว Pop (Teenage)

9. G-Pro รับผิดชอบเพลงแนว Pop (Teenage)

2) บริษัท มอร์ มิวสิค จำกัด รับผิดชอบเพลงแนว Rock, Pop Rock

3) บริษัท เมกเกอร์เฮด จำกัด รับผิดชอบเพลงแนว Pop (Pre - Teenage, Teenage)

-   กลุ่มผู้ผลิตและสร้างสรรค์เพลงสากล สำหรับตลาดในประเทศได้มอบหมายให้ บริษัท
    โกลบอล มิวสิค แอนด์ มีเดีย (ประเทศไทย) จำกัด
    ซึ่งได้รับลิขสิทธิ์ในการผลิตและจัดจำหน่ายจากค่ายเพลงสากลชั้นนำในต่างประเทศ คือ Zomba
    ซึ่งเป็นค่ายเพลงอิสระในระดับสากล สำหรับตลาดต่างประเทศมี บริษัท จีเอ็มเอ็ม 8866
    จำกัด เป็นผู้ดูแลและรับผิดชอบในการ สร้างสรรค์ผลงานเพลงจีน
    ไม่ว่าจะเป็นการนำเอาทำนองเพลงไทยใส่เนื้อร้องจีน
    หรือโดยการเรียบเรียงทั้งทำนองและเนื้อร้องจีนใหม่
    เพื่อส่งไปผลิตและจำหน่ายยังประเทศไต้หวัน

    3.2 การตลาดและภาวะการแข่งขัน

    3.2.1 นโยบายและลักษณะการตลาด

กลยุทธ์ในการแข่งขัน

-   ผลิตผลงานที่มีคุณภาพและมีความหลากหลายครอบคลุมทุกกลุ่มเป้าหมาย

    กลุ่มบริษัทเน้นการผลิตผลงานเพลงที่มีคุณภาพ นอกจากนี้
    เพื่อให้ผลงานเพลงของบริษัทครอบคลุมทุกกลุ่มเป้าหมาย
    บริษัทได้แบ่งแยกหน่วยงานในการสร้างสรรค์ผลงานเพลงแต่ละแนวออกเป็นค่ายเพลงต่างๆ
    ตามความถนัด ด้วยทีมงานระดับมืออาชีพของวงการเพลงเมืองไทย
    และด้วยความพร้อมทางด้านการแข่งขันและตัวผลิตภัณฑ์ที่หลากหลาย
    รวมทั้งคุณภาพของทีมงานและผลงาน สื่อภาพลักษณ์ที่ดีของศิลปินที่ได้ถ่ายทอดออกไป
    ทำให้ผลงานของบริษัทสามารถสนองตอบต่อความต้องการของผู้บริโภคได้เป็นอย่างดี
    ส่งผลให้ผลงานเพลงของบริษัทสามารถครองส่วนแบ่งการตลาดเพลงในประเทศไทยในทุกกลุ่ม
    เป้าหมายทุกเพศทุกวัย

-   ธุรกิจบันเทิงที่ครบวงจร

    นอกเหนือจากการผลิตผลงานที่มีคุณภาพและมีความหลากหลายออกสู่สายตาผู้บริโภคแล้ว
    กลุ่มบริษัทยังมีโครงสร้างการดำเนินงานที่ครบวงจรสำหรับธุรกิจบันเทิง
    ทั้งในส่วนของการจัดจำหน่ายค้าส่งและปลีกในธุรกิจเพลง การบริหารการตลาดในด้านต่างๆ
    การมีธุรกิจสื่อที่เป็นของตนเอง ทั้งวิทยุ โทรทัศน์ และสิ่งพิมพ์ รวมทั้งอินเตอร์เน็ต
    ซึ่งถือเป็นสื่อหนึ่งในการโฆษณาประชาสัมพันธ์
    และเป็นช่องทางการจำหน่ายใหม่ที่มีศักยภาพสูงเพื่อจำหน่ายผลงานเพลงของกลุ่มบริษัท
    สิ่งเหล่านี้ทำให้กลุ่มบริษัทมีความได้เปรียบในการ แข่งขัน สามารถกำหนดนโยบาย กลยุทธ์
    และวางแผนการตลาดได้อย่างเหมาะสมและมี ประสิทธิภาพ
    รวมทั้งการมีต้นทุนการผลิตและโฆษณาประชาสัมพันธ์ที่ต่ำ
    ซึ่งทำให้กลุ่มบริษัทได้รับประโยชน์สูงสุด

-   มีระบบการจัดจำหน่ายที่มีประสิทธิภาพ

  ปัจจุบันบริษัทได้นำระบบซอฟแวร์ที่มีประสิทธิภาพมาใช้กับการจัดจำหน่าย
  ซึ่งเอื้อประโยชน์เป็นอย่างมากในการกระจายสินค้าไปสู่กลุ่มเป้าหมายที่ถูกต้อง
  และทำให้การบริหารสินค้าคงคลังมีประสิทธิภาพมากยิ่งขึ้น

-   มีลิขสิทธิ์เพลงที่สามารถสร้างมูลค่าเพิ่มทางการตลาดในอนาคต

  ในปัจจุบันกลุ่มบริษัทมีผลงานเพลงที่ผลิตในสังกัดกว่า 9,000 เพลง ซึ่งนับเป็นสินทรัพย์ที่ทรงคุณค่า
  และถูกจัดเก็บไว้ใน Library ของบริษัท
  โดยสามารถนำมาผลิตและสร้างสรรค์เป็นผลงานใหม่ในรูปแบบต่างๆ ได้อย่างไร้ขีดจำกัด เช่น
  การรวมอัลบั้มในรูปแบบของ คาราโอเกะ การรวมเพลงที่ได้รับความนิยม (Compilation)
  หรือการจัดทำดนตรีขึ้นมาใหม่ โดยใช้เนื้อร้องเดิม เป็นต้น

ลักษณะลูกค้าและกลุ่มลูกค้าเป้าหมาย

  เนื่องจากบริษัทมีบริษัทในเครือ คือ บริษัท เอ็มจีเอ จำกัด
  เป็นผู้นำผลงานเพลงของกลุ่มบริษัทในรูปมาสเตอร์เทปไปผลิตเพื่อจัดทำเป็นผลิตภัณฑ์ในรูปแบบต่างๆ
  และจัดจำหน่าย ดังนั้นลูกค้าของกลุ่มธุรกิจเพลงของบริษัทเกือบทั้งหมดจึงเป็นผู้ค้าส่งและผู้ค้าปลีก
  โดยในช่วง 3 ปีที่ผ่านมา มีสัดส่วนการขายให้แก่ลูกค้ารายใหญ่ 10 รายแรกดังนี้

  -------------------------------- ------------ ------------ ------------
  (ร้อยละ)                          2542         2543         2544

  รายได้รวมกันของลูกค้า 10 รายแรก      8.11         7.87         8.56
  -------------------------------- ------------ ------------ ------------

  ในระยะ 3
  ปีที่ผ่านมากลุ่มธุรกิจเพลงไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30

การจำหน่ายและช่องทางการจำหน่าย

  บริษัท เอ็มจีเอ จำกัด จำหน่ายสินค้าผ่านผู้ค้าส่งและผู้ค้าปลีก คิดเป็นสัดส่วนประมาณร้อยละ 60
  และ 40 ของยอดขาย ตามลำดับ โดยมีรายละเอียด ดังนี้

1)  ผู้ค้าส่ง

    ปัจจุบัน กลุ่มบริษัทมีกลุ่มลูกค้าประเภทผู้ค้าส่งรายใหญ่ประมาณ 15 ราย
    กระจายอยู่ทั่วกรุงเทพฯ และต่างจังหวัด โดยในเบื้องต้นทางกลุ่มผู้ค้าส่งจะทำการกระจาย
    สินค้าไปยังผู้ค้าปลีก
    หลังจากนั้นก็จะผ่านช่วงต่อไปยังร้านค้าแผงเทปรายย่อยทั่วประเทศซึ่งมีอยู่ประมาณ
    2,000-2,500 ราย

2)  ผู้ค้าปลีก

เป็นการกระจายสินค้าโดยจัดจำหน่ายผ่านไปยังร้านค้าปลีกทั่วไป และร้านค้าปลีกประเภทสะดวกซื้อ
เช่น 7-Eleven รวมทั้งการค้าปลีกของกลุ่มบริษัทเป็นร้าน Imagine ซึ่งตั้งอยู่บนซูเปอร์สโตร์ เช่น
ห้างเทสโก้ โลตัส โดยมีวัตถุประสงค์
เพื่อเป็นการกระจายสินค้าสู่มือผู้บริโภคได้ทั่วถึงและรวดเร็วขึ้น
และปรับเปลี่ยนช่องทางการจำหน่ายให้เหมาะสมกับสภาพตลาดค้าปลีกในปัจจุบัน

  สำหรับเพลงที่จำหน่ายในประเทศไต้หวัน บริษัทมีช่องทางการจัดจำหน่ายโดยผ่านบริษัท
  ตัวแทนในประเทศไต้หวันเป็นผู้ผลิตและจัดจำหน่ายให้ โดยการกระจายสินค้าผ่านผู้ค้าส่ง
  อีกทอดหนึ่ง ทั้งนี้กลุ่มบริษัทมีสัดส่วนการจำหน่ายในประเทศและประเทศไต้หวัน ณ วันที่ 31
  ธันวาคม 2544 เป็นร้อยละ 96 และร้อยละ 4 ตามลำดับ

โครงสร้างการดำเนินงานของบริษัท เอ็มจีเอ จำกัด 

  บริษัท เอ็มจีเอ จำกัด
  นอกเหนือจากการเป็นผู้ผลิตและจัดจำหน่ายผลงานเพลงของกลุ่มบริษัทแต่เพียงผู้เดียวแล้ว
  ยังรับจ้างผลิตและจัดจำหน่ายให้กับค่ายเพลงอื่นๆ ที่ไม่ใช่ของกลุ่มบริษัทอีกด้วย
  โดยมีโครงสร้างการดำเนินงานของบริษัท เอ็มจีเอ จำกัด ดังนี้

  3.2.2 สภาพการแข่งขัน

จากผลการศึกษาข้อมูลของบริษัท ศูนย์วิจัยกสิกรไทย จำกัด
พบว่ามูลค่าตลาดเพลงโดยรวมตั้งแต่ช่วงก่อนการเกิดวิกฤติเศรษฐกิจในปี 2540
มีอัตราการเจริญเติบโตที่สูง โดยมีมูลค่าสูงถึงประมาณ 6,000 ล้านบาท ในปี 2540 และนับตั้งแต่ปี
2540 มูลค่าตลาดเพลงโดยรวมมีมูลค่าที่
ลดลงเมื่อเทียบกับปีล่าสุด 2544 ที่มีมูลค่าตลาดโดยรวมประมาณ 4,500 ล้านบาท
ซึ่งเป็นมูลค่าที่เพิ่มขึ้นจากจำนวนประมาณ 4,000 ล้านบาท ในปี 2543
หรือคิดเป็นการเพิ่มขึ้นประมาณ 10% ทั้งนี้ส่วนหนึ่งเป็นผลมาจากการเพิ่มขึ้นในจำนวนอัลบั้มใหม่ๆ
ของค่ายเพลงต่างๆ ประกอบกับการใช้กลยุทธ์ในการลดราคาของผลิตภัณฑ์ซีดีและวีซีดี
รวมทั้งราคาเครื่องเล่นซีดีและวีซีดีที่มีราคาถูกลง
ทำให้ผู้บริโภคในระดับล่างมีความสามารถที่จะซื้อผลิตภัณฑ์ดังกล่าวได้เพิ่มขึ้น
อย่างไรก็ตาม แม้ว่าปริมาณการซื้อขายของผลิตภัณฑ์ดังกล่าวจะเพิ่มสูงขึ้น แต่ในช่วง 3 - 4 ปี
ที่ผ่านมา พฤติกรรมการเลือกซื้อสินค้าประเภทเพลงได้เปลี่ยนแปลงไป
จากเดิมที่มีการเลือกซื้อเนื่องมาจากความชื่นชอบในผลงานเพลงหรือในตัวศิลปินเป็นหลัก
โดยไม่คำนึงถึงจำนวนเพลงของแต่ละอัลบั้ม
กลับกลายเป็นการเลือกซื้อเฉพาะอัลบั้มรวมฮิตที่มีเพลงที่ตนเองชื่นชอบเป็นจำนวนหลายเพลง
เพื่อให้คุ้มกับจำนวนเงินที่จะต้องเสียไป
รวมถึงการเปลี่ยนไปในลักษณะของการฟังเพลงที่ตนชื่นชอบผ่านวิทยุหรือโทรทัศน์แทน ดังนั้น
จึงส่งผลกระทบต่อสภาพการ แข่งขันของผู้ผลิตผลงานเพลงที่จำเป็นต้องเน้นคุณภาพของผลงานเพลง
ทั้งเนื้อร้องทำนอง ศิลปิน และการผลิต เพื่อให้สอดคล้องกับตลาดกลุ่มเป้าหมายเป็นสำคัญ

  แผนภาพแสดงมูลค่าตลาดของตลาดเพลง

[]หน่วย: ล้านบาท

  ที่มา : บริษัท ศูนย์วิจัยกสิกรไทย จำกัด และบริษัท จีเอ็มเอ็ม แกรมมี่ จำกัด (มหาชน)

  ส่วนแบ่งการตลาดและขนาดของคู่แข่งขัน

ตลาดเพลงในประเทศไทยสามารถแบ่งออกเป็น 2 ประเภทใหญ่ ได้แก่ เพลงไทย และเพลงสากล
โดยในส่วนของเพลงไทยยังแบ่งออกได้เป็นอีก 2 ประเภท คือ เพลงไทยสากล และเพลงไทยลูกทุ่ง
โดยเพลงไทยสากลจะมีการพัฒนาแนวดนตรีอย่างหลากหลายและเปลี่ยนแปลงไปตามยุคตามสมัย
ในขณะที่แนวเพลงไทยลูกทุ่งจะไม่ค่อยมีการเปลี่ยนแปลงมากนัก
ส่วนใหญ่มักเป็นการนำเนื้อร้องเพลงเก่าซึ่งเป็นอมตะมาเปลี่ยนทำนองดนตรีใหม่ให้ทันสมัยมากขึ้น
หรือบาง
อัลบั้มก็มีการแต่งเนื้อร้องและทำนองเพลงใหม่

บริษัทคาดว่ามูลค่าของตลาดเพลงในปี 2544 ประมาณ 4,500 ล้านบาท
คิดเป็นมูลค่าของตลาดเพลงไทย (เพลงไทยสากลและเพลงไทยลูกทุ่ง) ประมาณ 3,600 ล้านบาท
หรือคิดเป็น ร้อยละ 80 ของมูลค่าตลาดรวม และมูลค่าของตลาดเพลงสากลประมาณ 900 ล้านบาท
คิดเป็นร้อยละ 20 ของมูลค่าตลาดรวม

  แผนภาพแสดงโครงสร้างของธุรกิจเพลง

สำหรับส่วนแบ่งทางการตลาดของธุรกิจเพลงของบริษัท
สามารถคิดเป็นสัดส่วนการครองส่วนแบ่งการตลาดสำหรับธุรกิจเพลงไทยได้ประมาณร้อยละ 65
และในปัจจุบันบริษัทมีคู่แข่งโดยตรงเพียง 1 บริษัทเท่านั้น ที่มีกลุ่มลูกค้าเป้าหมายที่ใกล้เคียงกัน

  แนวโน้มภาวะอุตสาหกรรมและการแข่งขัน

สำหรับแนวโน้มในปี 2545 บริษัทคาดการณ์ว่ามูลค่าตลาดเพลงจะมีโอกาสเติบโตขึ้น
โดยคาดว่าจะเพิ่มขึ้นประมาณร้อยละ 10 - 20 เป็นมูลค่า 4,950 – 5,400 ล้านบาท
เนื่องจากหลายปัจจัยด้วยกัน ไม่ว่าจะเป็นการปรับลดราคาซีดีและวีซีดีลง
ส่งผลให้มีการซื้อขายที่เพิ่มขึ้นรวมทั้งเป็นการสนับสนุนจากหน่วยงานภาครัฐต่างๆ
เช่นกระทรวงพาณิชย์ กระทรวงยุติธรรม กรม ทรัพย์สินทางปัญญา และสำนักงานตำรวจแห่งชาติ
เป็นต้น ในการออกกฎหมายที่เข็มงวดในด้านการนำอุปกรณ์เครื่องจักรผลิตซีดี
รวมทั้งการจับกุมและปราบปรามผู้ประกอบการสินค้าละเมิดลิขสิทธิ์อย่างจริงจังมากขึ้น

  3.3 การจัดหาผลิตภัณฑ์หรือบริการ

กลุ่มบริษัทมีโรงงาน คลังสินค้าและศูนย์กระจายสินค้าบันเทิง (Distribution Center)
ตั้งอยู่เลขที่ 36/1, 36/5 สุขุมวิท 69 แขวงพระโขนงเหนือ เขตวัฒนา กรุงเทพฯ
มีพื้นที่ใช้สอยรวมทั้งสิ้น 6,606 ตารางเมตร

  3.3.1 การจัดให้ได้มาซึ่งผลิตภัณฑ์เพื่อจำหน่าย

กลุ่มบริษัทมีนโยบายในการผลิตตามคำสั่งในการผลิตเป็นสำคัญ โดยมีกำลังการผลิตเทปเพลง ซีดี
และ วีซีดี พร้อมทั้งปริมาณการผลิตจริงในระยะ 3 ปี ย้อนหลังดังนี้

+--------------------------------+-----------+-----------+-----------+
| ผลิตภัณฑ์เพลง                     | ปี 2542    | ปี 2543    | ปี 2544    |
+--------------------------------+-----------+-----------+-----------+
| กำลังการผลิตเต็มที่ (หน่วย)          | 3         | 3         | 4         |
|                                | 4,000,000 | 4,000,000 | 8,000,000 |
+--------------------------------+-----------+-----------+-----------+
| ปริมาณการผลิตปกติ (หน่วย)          | 1         | 1         | 2         |
|                                | 7,000,000 | 7,000,000 | 4,000,000 |
+--------------------------------+-----------+-----------+-----------+
| ปริมาณการผลิตจริง (หน่วย)          | 2         | 2         | 3         |
|                                | 5,000,000 | 9,000,000 | 6,000,000 |
+--------------------------------+-----------+-----------+-----------+
| - เทป (ม้วน)                    | 2         | 2         | 2         |
|                                | 4,784,000 | 4,320,000 | 3,325,000 |
+--------------------------------+-----------+-----------+-----------+
| - ซีดี (แผ่น)                     | 216,000   | 4,286,000 | 6,094,000 |
+--------------------------------+-----------+-----------+-----------+
| - วีซีดี (แผ่น)                    | -         | 394,000   | 6,581,000 |
+--------------------------------+-----------+-----------+-----------+
| อัตราการใช้กำลังการผลิต (ร้อยละ)    | 73.5      | 85.29     | 75.0      |
+--------------------------------+-----------+-----------+-----------+
| อัตราเพิ่มของปริมาณการผลิต (ร้อยละ)  | (4)       | 16        | 24        |
+--------------------------------+-----------+-----------+-----------+
| จำนวนกะที่สามารถผลิตเต็มที่ (กะ)     | 2         | 2         | 2         |
+--------------------------------+-----------+-----------+-----------+
| จำนวนกะที่ผลิตปกติ (กะ)            | 1         | 1         | 1         |
+--------------------------------+-----------+-----------+-----------+
| จำนวนกะที่ผลิตจริง (กะ)            | 1.5       | 1.5       | 1.5       |
+--------------------------------+-----------+-----------+-----------+

  * ณ เวลาการผลิตปกติ 8 ชั่วโมงต่อวัน

รายชื่อศิลปินที่มียอดจำหน่ายสูงสุด 10 อันดับแรก

  ------ ---------------- -------- ---------------- -------- ---------------- --------
  ลำดับ   ปี 2542                    ปี 2543                    ปี 2544           

         ชื่อศิลปิน           สัดส่วน    ชื่อศิลปิน           สัดส่วน    ชื่อศิลปิน           สัดส่วน

  1.     โลโซ             6.69%    เบิร์ด - ธงไชย     10.87%   โลโซ             9.69%
                                   แมดอินไตย์                                   

  2.     เบิร์ด - ธงไชย     5.45%    ไมค์ ภิรมย์พร       4.25%    สะใภ้ไร้ศักดินา      4.66%
         แมดอินไตย์                                                             

  3.     ไมค์ ภิรมย์พร       4.56%    Seven Project    4.06%    ศิริพร อำไพพงษ์     4.55%

  4.     นิโคล เทริโอ       3.72%    วง Fly           3.94%    เพลงละคร         4.16%

  5.     ไท – ธนาวุฒิ       3.16%    X-TRA Project    3.20%    ไมค์ ภิรมย์พร       4.16%
         แก้วเพิก                                                               

  6.     วง Y NOT 7       2.58%    พลพล พลกองเส็ง    3.04%    วง กะลา          3.17%

  7.     CHINA DOLLS      2.33%    ศิริพร อำไพพงษ์     3.00%    แมว – จีรศักดิ์      2.98%
                                                             ปานพุ่ม            

  8.     อ่ำ – อัมรินทร์ นิติพน 1.57%    MR.TEAM          2.99%    X-TRA Project    2.52%

  9.     คริสติน่า อากีล่าร์    1.55%    จักรพรรณ อาบครบุรี  2.49%    ศิรศักดิ์ อิทธิพลพาณิชย์ 2.42%

  10.    ใหม่ เจริญปุระ      1.50%    เสือ – ธนพล       2.38%    Top Ten Project  2.37%
                                   อินทฤทธิ์                                     

         รวม              33.11%   รวม              40.22%   รวม              40.68%
  ------ ---------------- -------- ---------------- -------- ---------------- --------

  3.3.2 จำนวนผู้จำหน่ายวัตถุดิบ

วัตถุดิบที่ใช้ในการผลิตเทปเพลง ซีดี วีซีดี และวีดีโอ ได้แก่ ตลับเทป สายเทป ม้วนวีดีโอเปล่า
แผ่นซีดีเปล่า เป็นต้น
ซึ่งส่วนใหญ่เป็นวัตถุดิบที่จัดหาได้ภายในประเทศและมีปริมาณการใช้ในแต่ละปีใกล้เคียงกัน
โดยกลุ่มบริษัทมีความสัมพันธ์อันดีระหว่างผู้จำหน่ายวัตถุดิบแต่ละราย
และไม่ได้มีการพึ่งพิงผู้จำหน่ายวัตถุดิบรายใดเกินกว่าร้อยละ 30 ของมูลค่าการซื้อวัตถุดิบ
จึงทำให้ไม่มีปัญหาในการจัดหาวัตถุดิบ นอกจากนี้
เนื่องจากผู้ประกอบการที่ผลิตวัตถุดิบต่างๆมีจำนวนมากรายในประเทศ
ดังนั้นกลุ่มบริษัทจึงสามารถจัดหาวัตถุดิบต่างๆ ได้จากผู้จัดจำหน่ายรายอื่นได้เช่นกัน

ทั้งนี้การบริหารวัตถุดิบจะสอดคล้องกับคำสั่งการผลิตเป็นสำคัญ
ในกรณีที่ความต้องการของปริมาณสินค้าเป็นจำนวนมากหรือเครื่องจักรที่ใช้ในการผลิตเกิดชำรุดหรืออยู่ระหว่างแก้ไข
กลุ่มบริษัทจะว่าจ้างผู้ผลิตรายอื่นทดแทน

  3.3.3 ผลกระทบต่อสิ่งแวดล้อม

- ไม่มี -

  3.4 งานที่ยังไม่ได้ส่งมอบ

  -ไม่มี –

ธุรกิจสื่อ

  การประกอบธุรกิจทางด้านสื่อของกลุ่มบริษัทแบ่งเป็น 3 ธุรกิจตามประเภทของสื่อ ได้แก่
  ธุรกิจวิทยุ ธุรกิจโทรทัศน์ และธุรกิจสิ่งพิมพ์ แต่สื่อที่มีรายได้เป็นนัยสำคัญ ณ วันที่ 31 ธันวาคม
  2544 ได้แก่ ธุรกิจวิทยุ และธุรกิจโทรทัศน์ โดยมีรายละเอียดการประกอบธุรกิจ ดังนี้

  3.1 ลักษณะผลิตภัณฑ์หรือบริการ

  ธุรกิจวิทยุ

  ผลิตภัณฑ์หลักของธุรกิจวิทยุ คือการผลิตรายการวิทยุเพื่อออกอากาศผ่านสถานีวิทยุกระจายเสียง
  โดยการเข้าร่วมประมูลเวลาจัดรายการวิทยุในระบบเอฟเอ็มจากสถานีวิทยุต่างๆ
  เพื่อนำมาประกอบธุรกิจในเชิงพาณิชย์ ซึ่งปัจจุบันมีรายการวิทยุของกลุ่มบริษัททั้งสิ้น 5 รายการ
  แต่ละรายการมีลักษณะเฉพาะที่ต่างกันดังนี้

  1. สถานีวิทยุ : F.M. 88.0 MHz. (Radio No Problem) กรมประชาสัมพันธ์

  วันและเวลาออกอากาศ : ทุกวัน 05:00 น. ถึง 02:00 น.

รูปแบบรายการ

  Radio No Problem
  เป็นรายการวิทยุที่เป็นศูนย์รวมของคำถามและคำตอบในทุกเรื่องราวที่มีสาระ
  โดยเปิดโอกาสให้ผู้ฟังได้ฝากคำถามในสิ่งที่สนใจใคร่รู้ได้ทุกเรื่อง
  และทางรายการจะทำหน้าที่ค้นหาคำตอบจากผู้ที่รู้จริงมาตอบให้ นอกจากนี้ Radio No Problem
  ยังเป็นรายการวิทยุที่เปิดทั้งเพลงไทยและเพลงสากลที่เป็นที่นิยม
  ซึ่งดำเนินรายการโดยนักจัดรายการชื่อดังที่มีความสามารถในการจัดรายการที่ถูกใจกลุ่มเป้าหมาย
  โดยจากรูปแบบของรายการที่เป็นเอกลักษณ์
  จึงทำให้ได้รับความนิยมจากผู้ฟังที่เป็นคนรุ่นใหม่และมีความใฝ่รู้อย่างแท้จริง
  และได้รับความนิยมติดอันดับ 1 ใน 5 ของรายการวิทยุยอดนิยมของทุกการสำรวจ

กลุ่มเป้าหมาย

-   วัยรุ่นทั้งชายและหญิงอายุ 18 ปีขึ้นไป

-   กลุ่มคนทำงานหนุ่มสาวหรือผู้ใหญ่ที่มีความทันสมัย

2.  สถานีวิทยุ : F.M. 89.0 MHz. (Bangkok Radio) สถานีวิทยุยานเกราะ

  วันและเวลาออกอากาศ : ทุกวันตลอด 24 ชั่วโมง

รูปแบบรายการ

  เป็นรายการวิทยุคลื่นใหม่ล่าสุดของกลุ่มบริษัทที่นำเสนอเพลงแนว Easy listening
  ทั้งไทยและสากล ใหม่และเก่า
  โดยมีรูปแบบรายการที่สามารถตอบสนองความต้องการของคนเมือง คนรุ่นใหม่วัยทำงาน
  ไม่ว่าจะเป็นข่าว เหตุการณ์ปัจจุบัน กิจกรรมพักผ่อน การดูแลคุณภาพชีวิต งานอดิเรก แฟชั่น
  และทุกเรื่องราวที่เกี่ยวข้องกับคนเมืองด้วยรูปแบบการนำเสนอที่ทันสมัยตามสไตล์ชีวิตเมือง
  เพื่อให้ Bangkok Radio เป็น Sound of the City อย่างแท้จริง

กลุ่มเป้าหมาย

-   กลุ่มคนทำงานในเขตกรุงเทพฯและปริมณฑลทั้งชายและหญิง อายุระหว่าง 25 ปี ถึง 35 ปี

    3. สถานีวิทยุ : F.M. 91.5 MHz. (Hot Wave) สถานีวิทยุยานเกราะ

    วันและเวลาออกอากาศ : ทุกวันตลอด 24 ชั่วโมง

รูปแบบรายการ

Hot Wave คือรายการวิทยุที่รวบรวมเรื่องราวทันสมัย สำหรับวัยรุ่นโดยเฉพาะ
อีกทั้งยังเป็นแหล่งรวมเพลงไทยที่กำลังเป็นที่นิยมและใหม่ล่าสุดฟังได้ก่อนใครจากทุกค่ายเพลง
เน้นบรรยากาศของรายการด้วยความคึกคักและสนุกสนานเป็นกันเองกับผู้ฟัง
ดำเนินรายการโดยนักจัดรายการอารมณ์ดีที่มีเอกลักษณ์ในการจัดรายการให้ตรงใจวัยรุ่น
และได้แสดงออกในสิ่งที่เป็นประโยชน์ร่วมกันอย่างไม่มีพิษภัย โดยเฉพาะอย่างยิ่งกิจกรรมทางดนตรี
ปัจจุบัน Hot Wave เป็นรายการวิทยุยอดนิยมที่สุดของวัยรุ่นจากผลของทุกการสำรวจ

กลุ่มเป้าหมาย

- วัยรุ่นทั้งชายและหญิง อายุระหว่าง 12 ปี ถึง 25 ปี

4. สถานีวิทยุ : F.M. 93.5 MHz. (Radio Vote Satellite) กรมประชาสัมพันธ์

วันและเวลาออกอากาศ : ทุกวัน 05:00 น. ถึง 02:00 น.

รูปแบบรายการ

เป็นรูปแบบรายการวิทยุบันเทิงที่ติดตามรายงานข่าวคราวความเคลื่อนไหวในแวดวงบันเทิงทั้งไทยและต่างประเทศอย่างใกล้ชิด
ทั้งยังเปิดโอกาสให้ผู้ฟังได้ร่วมแสดงความคิดเห็นในเรื่องราว ของวงการบันเทิงและเรื่องราวอื่นๆ
ที่กำลังได้รับความสนใจของคนทั้งประเทศด้วยทีมนักจัด รายการที่เป็น “คนบันเทิง” จึงทำให้
Radio Vote Satellite เป็นรายการวิทยุยอดนิยมของคนทั้งประเทศจากทุกผลการสำรวจ
นอกจากนี้ Radio Vote Satellite
ยังเป็นรายการวิทยุรายการเดียวที่ออกอากาศด้วยระบบดาวเทียมครอบคลุมพื้นที่ใน 6 จังหวัดใหญ่
ได้แก่ เชียงใหม่ เชียงราย พิษณุโลก อุดรธานี นครราชสีมา และสงขลา คิดเป็นร้อยละ 80
ของพื้นที่เศรษฐกิจทั่วประเทศ

กลุ่มเป้าหมาย

- วัยรุ่นทั้งชายและหญิง

- หนุ่มสาววัยทำงานและผู้ใหญ่ทันสมัย

- ผู้ชอบความทันสมัย ชอบการแสดงออก ติดตามการเคลื่อนไหว (Trend) ในแวดวงบันเทิงต่างๆ

- กลุ่มคนบันเทิงทุกสาขาทั้งดารา ศิลปิน นักร้อง คนทำงานเบื้องหลัง

5. สถานีวิทยุ : F.M. 106.5 MHz. (Green Wave) กรมไปรษณีย์โทรเลข

วันและเวลาออกอากาศ : ทุกวันตลอด 24 ชั่วโมง

รูปแบบรายการ

Green Wave คือรายการวิทยุรายการเดียวที่ทำหน้าที่ของคลื่นสีเขียวเพื่อสิ่งแวดล้อมมาโดยตลอด
โดยนำเสนอเนื้อหาและความรู้เกี่ยวกับสิ่งแวดล้อมที่เป็นประโยชน์ให้แก่ผู้ฟัง
เพื่อสร้างจิตสำนึกให้กับผู้ฟัง
ในการเห็นคุณค่าของสิ่งแวดล้อมและรู้จักรักษาและปรับปรุงสิ่งแวดล้อมให้ดีขึ้น
เป็นการสอดแทรกสาระลงไปในรายการอย่างกลมกลืน

  นอกจากนี้ Green Wave ยังนำเสนอเพลงไทยในแนว Easy Listening ที่เลือกสรรแล้ว
  ซึ่งดำเนินรายการโดยนักจัดรายการที่มีคุณภาพ
  โดยเน้นความสอดคล้องกลมกลืนของอารมณ์การฟังด้วยรูปแบบที่เป็นเอกลักษณ์อย่างชัดเจน Green
  Wave จึงเป็นรายการวิทยุยอดนิยมติดอันดับ 1 ใน 5
  ของรายการวิทยุยอดนิยมของทุกการสำรวจในปัจจุบัน

กลุ่มเป้าหมาย

- กลุ่มคนทำงานทั้งชายและหญิงอายุ 25 ปีขึ้นไป

ธุรกิจโทรทัศน์

  ผลิตภัณฑ์หลักของกลุ่มธุรกิจโทรทัศน์
  คือการผลิตและรับจ้างผลิตรายการเพื่อออกอากาศทางสถานีโทรทัศน์ช่อง 3 5 7 และ 9 ณ วันที่
  31 ธ.ค. 2544 กลุ่มบริษัทมีรายการโทรทัศน์ทั้งสิ้น 20 รายการ
  โดยสามารถแบ่งประเภทของรายการโทรทัศน์ได้ ดังนี้

1.  รายการเพลง :

  ช่อง 5: แบบว่าโลกเบี้ยว คอนเสิร์ตทีวี 5 หอ 5 ดาว และ EOTODAY.TV

ช่อง 7: เพลงติดดาว เกมฮอตเพลงฮิต แมลงมัน อู่หู เฟส 2 ฮัลโหล วันหยุดและ Teen Center

  ช่อง 9: วันจันทร์วันแจม และ แบง แบง แบง

รูปแบบรายการ

  เป็นรายการโทรทัศน์ที่มีการนำเสนอในรูปแบบของมิวสิควีดีโอหรือภาพคอนเสิร์ต
  ของศิลปินมากมายหลากหลาย
  โดยมีวัตถุประสงค์ในการโฆษณาประชาสัมพันธ์ผลงานของกลุ่มบริษัทที่มีการผลิตผลงานออกมาในขณะนั้นให้เป็นที่รู้จัก
  เป็นการแนะนำเพลงและศิลปิน นอกเหนือจากการได้รับฟังผ่านสื่อประเภทอื่น
  ดังนั้นรายการเพลงในรูปแบบของมิวสิควิดีโอหรือภาพคอนเสิร์ต
  จึงเป็นอีกหนึ่งทางเลือกในการนำเสนอให้ผู้บริโภคได้ทราบก่อนที่จะตัดสินใจซื้อผลิตภัณฑ์นั้นๆ
  ของกลุ่มบริษัท การผลิตรายการเพลงอยู่ภายใต้การดูแลของบริษัท เอ็กซ์ทรอกาไนเซอร์ จำกัด

กลุ่มเป้าหมาย

-   วัยรุ่นชายและหญิง อายุตั้งแต่ 15 ปีขึ้นไป

-   นักเรียน นักศึกษา ชายและหญิง

-   แม่บ้าน

2.  ละครโทรทัศน์ :

ช่อง 5: ละครหลังข่าวภาคค่ำ 

ช่อง 7: คู่คนละขั้ว

รูปแบบรายการ

เป็นอีกหนึ่งรายการโทรทัศน์ที่กลุ่มธุรกิจโทรทัศน์มีความถนัด
มีการนำเสนอผลงานให้กับทางสถานีโทรทัศน์อย่างต่อเนื่อง
โดยในช่วงที่ผ่านมารายการประเภทละครของกลุ่มธุรกิจโทรทัศน์ที่มีการผลิตออกอากาศ
ได้รับการตอบรับจากผู้ชมติดอันดับแนวหน้าของการสำรวจความนิยมเสมอมา
สำหรับกลุ่มธุรกิจโทรทัศน์ประเภทละครอยู่ภายใต้การผลิตผลงานของบริษัท เอ็กแซ็กท์ จำกัด

กลุ่มเป้าหมาย

-   สำหรับครอบครัว ทุกเพศ ทุกวัย

3.  รายการเกมส์โชว์ :

ช่อง 3: 4 ต่อ 4 Family Game 

ช่อง 5: เกมหยุดเวลา

ช่อง 9: เกมโซน (ได้รับรางวัล Best Game / Quiz Show จาก TV Asian Award ปี
2001)

รูปแบบรายการ

เป็นรายการโทรทัศน์ที่ได้รับความนิยมจากผู้ชมเป็นอย่างดีในปัจจุบัน
เนื่องจากรูปแบบการดำเนินรายการที่สนุกสนาน มีสาระและความบันเทิงครบครัน
และเปิดโอกาสให้ประชาชนทั่วไปเข้าร่วมการแข่งขันกับทางรายการ
โดยผู้ชมยังได้รับความรู้ที่เป็นประโยชน์จากการชมรายการประเภทควิซโชว์ในประเด็นคำถามต่างๆ
ที่ได้รับการเลือกสรรมาอย่างดี หรือจะเป็นการนำเสนอในรูปแบบของเกมโชว์ที่มีเอกลักษณ์
สนุกสนาน เร้าใจ มีจุดขายอยู่ที่ศิลปินที่ถูกเชิญมาร่วมกับทางรายการ
ทำให้รายการของกลุ่มบริษัทเป็นรายการที่ได้รับความนิยม ครองใจผู้ชมมาโดยตลอด
สำหรับรายการโทรทัศน์ประเภทเกมส์โชว์อยู่ภายใต้การผลิตและสร้างสรรค์ผลงานโดย บริษัท แมส
มอนิเตอร์ จำกัด และ บริษัท เอ็กแซ็กท์ จำกัด

กลุ่มเป้าหมาย

-   สำหรับครอบครัว ทุกเพศ ทุกวัย

4.  รายการสาระบันเทิง :

ช่อง 5: Wake Club

ช่อง 9: ดูมาโชว์

รูปแบบรายการ

เป็นรายการที่มีกลุ่มเป้าหมายที่ชัดเจนแน่นอน มีการนำเสนอในแง่ของความบันเทิง
รายงานกระแสความนิยมและเรื่องราวความคิด
เป็นกระจกสะท้อนความคิดเห็นของวัยรุ่นไทยในสังคมปัจจุบัน ที่มีการสอดแทรก เนื้อหา สาระ
ให้กับกลุ่มเป้าหมาย
สำหรับกลุ่มธุรกิจโทรทัศน์ที่ผลิตรายการประเภทวัยรุ่นอยู่ภายใต้การดูแลของบริษัท ทีนทอล์ก จำกัด
และบริษัท เอ็กซ์ทรอกาไน-เซอร์ จำกัด

กลุ่มเป้าหมาย

-   วัยรุ่นชายหญิงทั่วประเทศ อายุระหว่าง 12 ปี ถึง 19 ปี

5.  รายการประเภทเด็กและครอบครัว :

ช่อง 9: ทีวีมหัศจรรย์

รูปแบบรายการ

เป็นรายการส่งเสริมความรู้และพัฒนาการของเด็ก
ที่มีแนวคิดว่าการเรียนรู้สิ่งรอบตัวนั้นเป็นเรื่องสนุก โดยสอดแทรกสาระความรู้
ความเข้าใจในเรื่องรอบตัว และความรู้เชิงวิชาการ เช่น คณิตศาสตร์ วิทยาศาสตร์
และภาษาอังกฤษ ผ่านการแสดงและบทเพลงจากเหล่าชาวคณะ THE WONDERS และน้องแก๊ก
ภายใต้การผลิตของบริษัท แกรมมี่ คอมมิวนิเคชั่นส์ จำกัด

กลุ่มเป้าหมาย

-   สำหรับครอบครัว ทุกเพศ ทุกวัย

ประเภทรายการโทรทัศน์ของกลุ่มบริษัทแกรมมี่ ณ วันที่ 31 ธันวาคม 2544

ผลกระทบต่อโอกาสหรือข้อจำกัดการประกอบธุรกิจ

จากการที่กลุ่มบริษัทไม่มีสถานีวิทยุและโทรทัศน์เป็นของตนเอง
จึงจำเป็นต้องเช่าเวลาสถานีจากทั้งหน่วยงานเอกชนและรัฐบาล
ซึ่งทำให้มีข้อจำกัดในการขยายธุรกิจทางด้านสื่อและความต่อเนื่องของการต่ออายุสัมปทาน
อย่างไรก็ตาม
จากกระบวนการสรรหาคณะกรรมการกิจการกระจายเสียงและกิจการโทรทัศน์แห่งชาติ (กสช.)
ภายใต้รัฐธรรมนูญแห่งราชอาณาจักรไทย พ.ศ. 2540 มาตรา 40 ว่าด้วย
พระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียง วิทยุโทรทัศน์
และกิจการโทรคมนาคมที่คาดว่าจะแล้วเสร็จในเร็ววัน
โดยปัจจุบันอยู่ในระหว่างการคัดเลือกคณะกรรมการ ดังกล่าว
ซึ่งจะเป็นการเปิดโอกาสให้เอกชนหรือผู้ประกอบการมีโอกาสเป็นเจ้าของสถานีมากขึ้น
ดังนั้นด้วยความพร้อมทางด้านประสบการณ์ บุคลากร และเงินทุน
กลุ่มบริษัทจึงมั่นใจในโอกาสสำหรับการเป็นเจ้าของสถานีวิทยุและสถานีโทรทัศน์ในอนาคต
เพื่อการขยายธุรกิจทางด้านสื่อต่อไป

3.2 การตลาดและภาวะการแข่งขัน

3.2.1 นโยบายและลักษณะการตลาด

กลยุทธ์ในการแข่งขัน

ธุรกิจวิทยุ

-   ผลิตผลงานที่มีคุณภาพและมีรูปแบบการจัดรายการที่โดดเด่น

    เนื่องจากธุรกิจวิทยุในปัจจุบันมีการแข่งขันค่อนข้างสูง
    การเลือกซื้อโฆษณาของลูกค้าจะพิจารณาจากรายการวิทยุที่ได้รับความนิยมและมีคุณภาพเป็นสำคัญ
    ดังนั้นทางกลุ่มธุรกิจวิทยุจึงได้ตระหนักและให้ความสำคัญในการผลิตผลงานที่มีคุณภาพ
    โดยการกำหนดรูปแบบ รายการที่ชัดเจน
    การปรับปรุงรายการอย่างต่อเนื่องไม่ว่าจะเป็นในด้านเนื้อหาสาระและความบันเทิง
    การนำเสนอรูปแบบรายการที่แปลกใหม่
    การกำหนดกลุ่มเป้าหมายของผู้ฟังที่ชัดเจนและครอบคลุมทุกกลุ่มเป้าหมาย
    รวมทั้งการปรับปรุงและพัฒนาเทคโนโลยีให้ล้ำหน้าทันสมัยอยู่เสมอ
    เพื่อให้รายการมีคุณภาพและเป็นที่นิยมในกลุ่มผู้ฟังให้มากที่สุด

-   ทีมงานและบุคลากรที่มีประสิทธิภาพ

    ทีมงานและบุคลากรสำหรับกลุ่มธุรกิจวิทยุของบริษัท
    เป็นมืออาชีพที่มีประสบการณ์ในวงการวิทยุอย่างต่อเนื่องและยาวนาน
    มีผลงานและภาพพจน์ที่ดีเสมอมา โดยเฉพาะนักจัดรายการที่มีความสามารถในการตอบโต้
    (Interact) ต่อผู้ฟัง ซึ่งเป็นส่วนสำคัญหนึ่งในการติดตามรับฟังของผู้ฟังตลอดเวลา
    โดยรายการวิทยุทั้ง 5 คลื่นของบริษัทได้รับความนิยมติดอันดับต้นๆ
    ของการจัดอันดับสถานีวิทยุที่มีผู้ฟังมากที่สุดของทุกการสำรวจมาโดยตลอด

-   มีนโยบายด้านการตลาดที่ยืดหยุ่น

    - ด้านราคา

    กลุ่มธุรกิจวิทยุได้ใช้กลยุทธ์ทางการตลาดในด้านราคาแบบเหมารวม (Package)
    ซึ่งขอบเขตของการให้บริการโฆษณาจะครอบคลุมหมดทั้ง 5 สถานีวิทยุของกลุ่มธุรกิจวิทยุ
    ในราคาที่คุ้มค่าและประหยัดกว่าการซื้อโฆษณาเพียงสถานีเดียว
    นอกจากนี้กลุ่มธุรกิจวิทยุได้เล็งเห็นถึงการขายในระยะยาวจึงคงราคาขายอัตราค่าโฆษณา
    (Loose Spot) ไว้ที่ราคาเดิมแต่ได้ปรับราคาแบบเหมารวมลง
    เพื่อจูงใจให้ลูกค้าซื้อโฆษณาเพื่อให้ได้รับส่วนลดมากขึ้น
    รวมทั้งการให้ส่วนลดสำหรับลูกค้าที่มีการเซ็นสัญญาในระยะยาว
    เพื่อความต่อเนื่องในการใช้งบประมาณ

    - ด้านการให้บริการกับลูกค้า

    กลุ่มธุรกิจวิทยุได้ให้ความสำคัญกับการให้บริการที่ดีเลิศแก่ลูกค้าของกลุ่มบริษัท
    โดยมีการจัดอบรมให้แก่พนักงานของกลุ่มบริษัทอย่างต่อเนื่อง
    เพื่อให้พนักงานมีความรู้ความเข้าใจในงานด้านสื่อ
    โดยเฉพาะงานด้านวิทยุและพร้อมที่จะให้บริการกับลูกค้าในทุกรูปแบบไม่ว่าจะเป็นก่อนการขาย
    (ช่วยลูกค้าเลือกสินค้าให้เหมาะกับ Concept คลื่น) ระหว่างการขาย
    (ติดตามผลระหว่างออกอากาศให้กับลูกค้า) หรือหลังการขาย
    (สรุปและประเมินผลตอบรับที่ได้จากกลุ่มเป้าหมายให้กับลูกค้า)

    - ด้านกิจกรรมส่งเสริมการขาย

    กลุ่มธุรกิจวิทยุจะมุ่งเน้นการทำกิจกรรมร่วมกันระหว่างทางรายการและผู้ฟัง
    มีการจัดกิจกรรมนอกสถานที่ในหลายรูปแบบไม่ว่าจะเป็นการท่องเที่ยวต่างจังหวัด
    การชุมนุมแข่งรถยนต์ทางไกล (Rally) การจัดคอนเสิร์ต การชมภาพยนตร์
    และการประกวดต่างๆ ฯลฯ
    ทั้งนี้เพื่อตอบสนองความต้องการของลูกค้าและเพื่อผลักดันการขายอัตราค่าโฆษณา (Loose
    Spot) ในรายการวิทยุ

-   วิทยุบนอินเตอร์เน็ต

    เพื่อเป็นการเพิ่มศักยภาพในการรับฟัง
    กลุ่มธุรกิจวิทยุได้นำเอาความบันเทิงด้านเสียงเพลงมาผนวกกับเทคโนโลยีในปัจจุบัน
    และถ่ายทอดผ่านระบบ บรอดแบรนด์ เซอร์วิส หรือ Internet
    ทำให้กลุ่มธุรกิจวิทยุสามารถนำเสนอความบันเทิงด้านเสียงเพลงผ่านทางอินเตอร์เน็ตที่สามารถเข้าถึงได้ทุกที่
    ในทุกมุมโลกที่มีการใช้งานเป็นแห่งแรกของเมืองไทย โดยเปิดบริการเต็มรูปแบบภายใต้ชื่อ
    www.atimemedia.com
    ซึ่งถือเป็นการสร้างสัมพันธภาพใหม่ระหว่างผู้จัดรายการและผู้ฟังซึ่งสามารถรับฟังได้ทั่วโลก
    อันจะช่วยลดข้อจำกัดของเขตพื้นที่กระจายเสียงที่ไม่สามารถรับคลื่นความถี่ได้
    หรือในต่างประเทศที่ไม่มีขีดจำกัดด้านพรมแดน

    ธุรกิจโทรทัศน์

-   ผลิตผลงานที่มีคุณภาพมีสาระและความบันเทิงครบครัน

    นโยบายด้านการตลาดของกลุ่มธุรกิจโทรทัศน์จะยึดการพัฒนารูปแบบรายการอย่าง ต่อเนื่อง
    ในการนำเสนอรายการรูปแบบใหม่ที่มีสาระและมีคุณค่าต่อประชาชน
    โดยการกำหนดรูปแบบรายการที่แน่นอนและกำหนดกลุ่มเป้าหมายของผู้ชมที่ชัดเจน
    มีรายการที่ให้ความบันเทิงหลายรูปแบบ
    ไม่ว่าจะเป็นรายการวาไรตี้ที่เน้นสาระและความบันเทิง ละคร หรือ เกมส์โชว์ เป็นต้น
    โดยมอบหมายให้แต่ละบริษัทในเครือของกลุ่มรายการโทรทัศน์ผลิตรายการโทรทัศน์ตามแนวถนัดของทีมงานผลิต
    เพื่อให้เกิดเอกภาพในการทำงานซึ่งจะมีส่วนสำคัญในการผลิตรายการโทรทัศน์ที่มีคุณภาพ
    จากความสามารถและความชำนาญเฉพาะด้านของแต่ละทีมงานผลิต

-   โครงสร้างการผลิตรายการโทรทัศน์ การจัดหา และการบริหารงานขายที่ครบวงจร

    นอกเหนือจากการผลิตตามแนวถนัดของทีมงานผลิตรายการโทรทัศน์แล้ว
    บริษัทยังได้ใช้เครือข่ายของบริษัทในเครือต่างๆ ในการจัดหาศิลปินหรือนักแสดง
    เพื่อให้เกิดมูลค่าโดยรวมสำหรับทุกส่วนงาน รวมทั้งการบริหารงานขายที่มีประสิทธิภาพ
    ภายใต้การดำเนินการของบริษัทในเครือ คือ บริษัท แกรมมี่ เทเลวิชั่น จำกัด
    เป็นผู้ดูแลด้านการตลาดให้แก่บริษัทในเครือที่ผลิตรายการโทรทัศน์
    ทั้งนี้เพื่อเพิ่มศักยภาพในการให้บริการกับกลุ่มลูกค้าอันจะ
    ก่อให้เกิดประโยชน์สูงสุดในการบริหารงาน

-   ทีมงานและบุคลากรที่มีประสิทธิภาพ

    ทีมงานและบุคลากรสำหรับกลุ่มธุรกิจโทรทัศน์
    เป็นทีมงานและบุคลากรที่เป็นมืออาชีพในวงการโทรทัศน์ด้วยประสบการณ์ที่ยาวนาน
    ซึ่งเป็นส่วนสำคัญที่จะทำให้ผลงานที่ออกสู่สายตาประชาชนมากด้วยคุณภาพและสาระ
    โดยรายการโทรทัศน์ของบริษัทส่วนใหญ่มี เรตติ้งและจำนวนผู้ชมในปริมาณที่น่าพอใจ

-   กลยุทธ์ทางด้านการตลาด

  กลุ่มธุรกิจโทรทัศน์ได้ใช้กลยุทธ์ทางการตลาดในด้านราคาแบบเหมารวม (Package)
  ซึ่งขอบเขตของการให้บริการโฆษณาจะครอบคลุมในหลายรูปแบบแล้วแต่ความต้องการของ
  ลูกค้า ในราคาที่คุ้มค่าและประหยัดกว่าการโฆษณาแบบเพียงรายการเดียว
  นอกเหนือจากการซื้อโฆษณา
  กลุ่มธุรกิจโทรทัศน์ยังโฆษณาผลิตภัณฑ์ของลูกค้าในรายการโทรทัศน์ต่างๆ ของบริษัท
  โดยการนำผลิตภัณฑ์ของลูกค้าไปเป็นส่วนประกอบหนึ่งในฉากของรายการโทรทัศน์ด้วย

ลักษณะลูกค้าและกลุ่มลูกค้าเป้าหมาย

  ลักษณะลูกค้าของธุรกิจสื่อโทรทัศน์และวิทยุ เป็นกลุ่มลูกค้าประเภทเดียวกันสามารถจำแนกได้เป็น
  2 ประเภท ดังนี้

1)  ลูกค้าโดยตรง (Direct Customer) เป็นกลุ่มลูกค้าผู้ประกอบการในธุรกิจต่างๆ
    ที่ซื้อเวลาโฆษณาจากผู้ผลิตรายการโดยตรง

2)  กลุ่มลูกค้าที่เป็นบริษัทโฆษณา (Agency)
    เป็นกลุ่มลูกค้าที่ซื้อเวลาจากผู้ผลิตรายการเพื่อนำไปจัดสรรขายให้กับกลุ่มลูกค้าที่อยู่ในความดูแลอีกทอดหนึ่ง

  สัดส่วนการขายให้แก่ลูกค้ารายใหญ่ 10 รายแรกต่อรายได้ในช่วง 3 ปีที่ผ่านมา

+---------------------------------+-----------+-----------+-----------+
|                                 | 2542      | 2543      | 2544      |
|                                 |           |           |           |
|                                 | สัดส่วน (%) | สัดส่วน (%) | สัดส่วน (%) |
+---------------------------------+-----------+-----------+-----------+
| สื่อโทรทัศน์                        | 51.56     | 47.92     | 42.08     |
|                                 |           |           |           |
| รายได้รวมกันของลูกค้า 10 รายแรก     | 40.48     | 44.52     | 45.29     |
| (บริษัท แกรมมี่ เทเลวิชั่น จำกัด)       |           |           |           |
|                                 | 45.13     | 49.39     | 50.14     |
| สื่อวิทยุ                           |           |           |           |
|                                 |           |           |           |
| รายได้รวมกันของลูกค้า 10 รายแรก     |           |           |           |
| (บริษัท เอ-ไทม์ มีเดีย จำกัด)         |           |           |           |
|                                 |           |           |           |
| รายได้รวมกันของลูกค้า 10 รายแรก     |           |           |           |
|                                 |           |           |           |
| (บริษัท เรดิโอ คอนเซ็ป จำกัด)        |           |           |           |
+---------------------------------+-----------+-----------+-----------+

ในระยะ 3 ปีที่ผ่านมากลุ่มธุรกิจสื่อไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30

การจำหน่ายและช่องทางการจำหน่าย

  ช่องทางการจำหน่ายของกลุ่มธุรกิจสื่อวิทยุและโทรทัศน์จะเป็นลักษณะของการผ่านบริษัทโฆษณาประมาณร้อยละ
  70 ของยอดขาย และขายตรงให้กับลูกค้าประมาณร้อยละ 30 ของ ยอดขาย

  3.2.2 สภาพการแข่งขัน

  ภาพรวมของการใช้เม็ดเงินโฆษณาในปี 2544 ที่ผ่านมาปรับตัวเพิ่มขึ้นแต่เพียงเล็กน้อย
  โดยส่วนหนึ่งเป็นผลมาจากการปรับราคาสื่อประเภทต่างๆ ในอัตราเฉลี่ยร้อยละ 10
  แม้ว่าสภาวะเศรษฐกิจภายในประเทศอยู่ในภาวะฟื้นตัว
  การจัดสรรงบประมาณการส่งเสริมการขายของ ผู้ประกอบการ
  มีการกำหนดกลยุทธ์การตลาดที่เจาะกลุ่มเป้าหมายที่ชัดเจนมากขึ้น การจัด
  กิจกรรมทางการตลาดกลายเป็นการตลาดแนวใหม่ในการกระตุ้นยอดขาย อย่างไรก็ตาม
  การโฆษณาประชาสัมพันธ์ ยังคงเป็นสิ่งสำคัญของแผนงานด้านการตลาดและกลยุทธ์ในการ
  แข่งขันสำหรับสินค้าที่มีกลุ่มเป้าหมายครอบคลุมทั่วประเทศ
  จากตัวเลขการใช้งบโฆษณาผ่านสื่อทุกประเภทในปี 2543 จำนวน 51,065 ล้านบาท เป็น
  52,998 ล้านบาทในปี 2544 ปรับตัวเพิ่มขึ้น ร้อยละ 3.79
  โดยเฉพาะสื่อโทรทัศน์เป็นสื่อที่ได้รับความนิยมสูงสุด โดยมีส่วนแบ่งการตลาดอยู่ประมาณร้อยละ
  61 รองลงมาเป็นสื่อทางด้านหนังสือพิมพ์ร้อยละ 18 สื่อวิทยุร้อยละ 10 และ สื่อนิตยสารและอื่น
  ๆ อีกร้อยละ 6 สื่อกลางแจ้งร้อยละ 3 และอื่น ๆร้อยละ 2 ตามลำดับ

  จากการศึกษาของบริษัท เอซี เนลสัน มีเดีย อินเตอร์เนชั่นแนล จำกัด (AC Nielsen Media
  International) ได้เปรียบเทียบตัวเลขการใช้งบโฆษณาผ่านสื่อประเภทต่างๆ ในปีที่ผ่านมา
  พบว่าสื่อโทรทัศน์ยังคงมีการปรับตัวเพิ่มขึ้นมากที่สุดในช่วงปี 2544 ที่ผ่านมา จาก 30,472
  ล้านบาทในปี 2543 เป็น 32,879 ล้านบาทในปี 2544 คิดเป็นการเพิ่มขึ้นร้อยละ 7.90
  ในขณะที่สื่อวิทยุค่อนข้างทรงตัว จาก 5,060 ล้านบาทในปี 2543 เป็น 5,091 ล้านบาทในปี
  2543 คิดเป็นการเพิ่มขึ้น
  ร้อยละ 0.61

  จากข้อมูลข้างต้น จะเห็นได้ว่าการปรับตัวเพิ่มขึ้นของธุรกิจสื่อโทรทัศน์และสื่อวิทยุ
  เป็นอัตราการเพิ่มขึ้นแต่เพียงเล็กน้อย ส่งผลให้อุตสาหกรรมที่เกี่ยวเนื่องกับธุรกิจสื่อ อาทิ บริษัท
  เอเยนซี่โฆษณาต้องประสบกับภาวะการแข่งขันที่สูง จากงบประมาณของลูกค้าที่ถูกจำกัดลง
  ทำให้ต้องแข่งขันกันด้วยฝีมือ การสร้างสรรค์ผลงานที่เน้นคุณภาพมากขึ้น
  และที่สำคัญต้องสามารถตอบสนองความต้องการของลูกค้าได้ด้วย

  ในส่วนธุรกิจของบริษัท ซึ่งถือเป็นผู้ประกอบการที่ผลิตรายการผ่านสื่อต้องมุ่งเน้นผลิต
  ผลงานที่มีคุณภาพเช่นกัน เพราะอำนาจการซื้อเป็นของลูกค้า ทำให้พฤติกรรมการเลือกซื้อของ
  ลูกค้าจะเลือกเฉพาะรายการที่ติดอันดับยอดนิยมเป็นอันดับต้นๆ ของการจัดสรรงบประมาณเสมอ
  นอกเหนือไปจากพิจารณาเงื่อนไขราคาประกอบการตัดสินใจซื้อเป็นปัจจัยรอง จากปัจจัยดังกล่าว
  ทำให้การเข้าสู่ธุรกิจสื่อของผู้ประกอบการรายใหม่เป็นสิ่งที่กระทำได้ยากในปัจจุปัน

แผนภาพแสดงการใช้เม็ดเงินโฆษณาผ่านสื่อประเภทต่างๆ

[]

ส่วนแบ่งการตลาดและจำนวนคู่แข่งขัน

ในการคำนวณมูลค่าโดยรวมของธุรกิจสื่อโฆษณาทางโทรทัศน์และวิทยุ
จะเป็นการคำนวณจากนาทีโฆษณาในแต่ละช่วงคูณด้วยอัตราค่าโฆษณาในช่วงนั้นๆ
หากแต่การนำอัตราค่าโฆษณามาใช้ในการคำนวณนั้นเป็นมูลค่าที่ไม่ได้มีการปรับลดราคาขาย
ส่งผลให้มูลค่าตลาดที่ได้มานั้นสูงเกินจริง ในขณะที่ความเป็นจริงในปัจจุบัน
การลดราคาหรือให้ส่วนลดเพื่อจูงใจให้กลุ่ม ผู้ประกอบการใช้บริการ
เป็นกลยุทธ์ที่สำคัญในการวางแผนการขายของผู้ประกอบการธุรกิจสื่อ
แต่กระนั้นก็ตามวิธีการคำนวณก่อนหักส่วนลดเป็นวิธีที่ดีที่สุดที่สามารถนำมาเปรียบเทียบส่วนแบ่งการตลาดได้
โดยจากผลการศึกษาของบริษัท เอซี เนลสัน มีเดีย อินเตอร์เนชั่นแนล จำกัด
สามารถคิดเป็นสัดส่วนการครองส่วนแบ่งการตลาดสำหรับสื่อโทรทัศน์และวิทยุของกลุ่มบริษัทได้ประมาณร้อยละ
2 และร้อยละ 15 ตามลำดับ

  สำหรับคู่แข่งขันในธุรกิจสื่อนั้น ในส่วนของธุรกิจโทรทัศน์
  ปัจจุบันมีบริษัทที่ประกอบธุรกิจผลิตและรับจ้างผลิตรายการโทรทัศน์ประเภทต่างๆ
  มากรายที่มีรูปแบบการผลิตรายการที่ใกล้เคียงกัน ในขณะที่คู่แข่งขันในธุรกิจวิทยุ
  ปัจจุบันมีคู่แข่งขันโดยตรงประมาณ 2 ถึง 3 ราย สำหรับการผลิตรายการวิทยุประมาณ 5 ถึง 6
  คลื่นสถานีที่มีกลุ่มผู้ฟังใกล้เคียงกัน อย่างไรก็ตาม
  ธุรกิจสื่อของกลุ่มบริษัทถือเป็นช่องทางหนึ่งในการโฆษณาประชาสัมพันธ์ผลิตภัณฑ์ต่างๆ
  เพื่อสนับสนุนธุรกิจของกลุ่มบริษัทเอง
  รวมทั้งยังสามารถนำเสนอศิลปินในสังกัดของกลุ่มบริษัทที่มีอยู่ผ่านสื่อต่างๆ
  ของกลุ่มบริษัทเพื่อให้เป็นที่รู้จักและยอมรับมากขึ้น
  ซึ่งถือเป็นข้อได้เปรียบเมื่อเทียบกับบริษัทคู่แข่งขันอื่นๆ ที่ประกอบธุรกิจสื่อประเภทเดียวกัน
  ที่ทำการผลิตเพื่อขายให้แก่บุคคลภายนอกแต่เพียงอย่างเดียวหรือมีศิลปินในสังกัดในจำนวนที่น้อยเมื่อเทียบกับกลุ่มบริษัท

แนวโน้มภาวะอุตสาหกรรมและการแข่งขัน

ภาวะการแข่งขันของธุรกิจสื่อถือได้ว่ามีความเกี่ยวข้องโดยตรงกับภาวะธุรกิจโฆษณา
ซึ่งแนวโน้มธุรกิจโฆษณาในปี 2545 น่าจะทรงตัวหรือปรับตัวลดลงเล็กน้อย
เนื่องมาจากลูกค้าระมัดระวังการใช้งบโฆษณามากขึ้น ขณะที่ผู้บริโภคมีการจับจ่ายใช้สอยน้อยลง
ทำให้เกิดความไม่คล่องตัวทางเศรษฐกิจ อย่างไรก็ตาม
ภายใต้งบประมาณที่จำกัดของลูกค้าในยุคที่ธุรกิจต่างๆ มีการแข่งขันที่รุนแรงมากขึ้น เช่น
ธุรกิจสื่อสาร ธุรกิจผลิตสินค้าอุปโภคบริโภค ธุรกิจ อุตสาหกรรมยานยนต์ เป็นต้น
การส่งเสริมการขายและการโฆษณาประชาสัมพันธ์ของแต่ละกลุ่ม
ผู้ประกอบการผ่านสื่อที่สามารถเข้าถึงกลุ่มผู้บริโภคของตน ยังคงเป็นสิ่งจำเป็นที่หลีกเลี่ยงไม่ได้
จากเหตุผลดังกล่าวทำให้กลุ่มผู้ประกอบการธุรกิจสื่อมีระดับการแข่งขันที่สูงขึ้นเช่นเดียวกัน
สืบเนื่องจากความต้องการความนิยมจากผู้ฟังและผู้ชม
นอกจากนี้การปรับขึ้นค่าเช่าจากทางสถานีมีความเป็นไปได้ค่อนข้างสูง
ซึ่งจะส่งผลให้ต้นทุนในการผลิตรายการสูงขึ้นตาม ทำให้กลุ่ม
ผู้ประกอบการธุรกิจสื่อต้องเน้นคุณภาพของผลิตภัณฑ์และการให้บริการเป็นหลัก รวมทั้งกลยุทธ์ต่างๆ
เพื่อครองส่วนแบ่งทางการตลาดให้มากที่สุด

  3.3 การจัดหาผลิตภัณฑ์หรือบริการ

กลุ่มบริษัทได้จัดสร้าง Studio Network (ห้องกระจายเสียงออกอากาศ สำหรับ 5
สถานีวิทยุของกลุ่มธุรกิจสื่อวิทยุ) โดย ณ วันที่ 31 ธ.ค. 2544 ตั้งอยู่เลขที่ 209/1 อาคารซีมิคบี
ถนนสุขุมวิท 21 (อโศก) แขวงคลองเตยเหนือ เขตวัฒนา กรุงเทพฯ และในปี 2545 จะมีการย้าย
Studio Network มาอยู่ อาคาร จีเอ็มเอ็ม แกรมมี่ เพลส เลขที่ 50 ถนนสุขุมวิท 21 (อโศก)
แขวงคลองเตยเหนือ เขตวัฒนา กรุงเทพฯ

  3.3.1 การจัดให้ได้มาซึ่งผลิตภัณฑ์เพื่อจำหน่าย

- ไม่มี -

  3.3.2 จำนวนผู้จำหน่ายวัตถุดิบ

- ไม่มี -

  3.3.3 ผลกระทบต่อสิ่งแวดล้อม

- ไม่มี -

  3.4 งานที่ยังไม่ได้ส่งมอบ

-ไม่มี –